આ ઉપરાંત સરસવણી ગામના માજી સરપંચ ગિરીશભાઈ જોષીના જણાવ્યાનુસાર ર૦ વર્ષ અગાઉ મહેમદાવાદ તાલુકા પંચાયત દ્વારા મહેમદાવાદ ખાતે આવેલ ખાત્રજ સર્કલે પૂ. રવિશંકર મહારાજની પ્રતિમાની સ્થાપના કરવાનો નિર્ણય કરવામાં આવ્યો હતો. જે માટે જે તે સમયે તાલુકા પંચાયત, જિલ્લા પંચાયતના સભ્યો, જે તે વખતના ધારાસભ્ય તેમજ તાલુકાના ગામના સરપંચોેની હાજરીમાં યોજાયેલ સંયુક્ત કારોબારી સભામાં સર્વાનુમતે પ્રતિમા પ્રસ્થાપિત કરવા અંગે સર્વાનુમતે ઠરાવ કરવામાં આવ્યો હતો. જે મુજબ જે તે સમયે જ રૃ. ૩.પ૦ લાખના ખર્ચે પૂ. રવિશંકર મહારાજની અંદાજિત ૬ ફૂટ ઉંચી પ્રતિમા બનાવવામાં આવી હતી. જે આજે વર્ષો બાદ સ્થાપનાની રાહ જોતી ધૂળ ખાતે હાલતમાં સરસવણી ખાતે જ રહી ગઈ છે. આ ઉપરાંત ગામમાં સ્થાપિત કરવામાં આવેલી પૂ. રવિશંકર મહારાજની પ્રતિમા પણ તંત્રની બેદરકારીનો ભોગ બની છે. નિયમિત સફાઈ પરત્વે બેદરકારી ઉપરાંત આ પ્રતિમાની આસપાસ બનાવવામાં આવેલ ફેંસિંગ પણ જર્જરિત હાલતમાં ફેલાઈ જવા પામી છે. જ્યારે પ્રવેશદ્વારનું નામોનિશાન નથી.